Document ID: 31998R2701

Komisijas Regula (EK) Nr. 2701/98
(1998. gada 17. decembris)
par datu sērijām, kas jāsniedz saistībā ar uzņēmējdarbības strukturālo statistiku
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 20. decembra Regulu (EK, Euratom) Nr. 58/97 par uzņēmējdarbības strukturālo statistiku [1], un jo īpaši tās 12. panta ii), v) un vii) punktu,
tā kā ar Padomes Regulu (EK, Euratom) Nr. 58/97 ir ieviesta vienota Kopienas statistikas izveides sistēma par uzņēmumu struktūru, darbībām, konkurētspēju un darbības sekmēm Kopienā;
tā kā vajag precizēt, cik bieži jāapkopo uzņēmējdarbības vairākgadu strukturālā statistika; tā kā ir nepieciešams precizēt pirmo pārskata gadu uzņēmējdarbības strukturālās statistikas provizorisko rezultātu apkopošanai; tā kā ir nepieciešams precizēt rezultātu sadalījumu uzņēmējdarbības strukturālās statistikas izveidei;
tā kā paredzētie pasākumi saskan ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Vairākgadu raksturlielumu apkopošanas biežums, rezultātu sadalījums un pirmais pārskata gads Regulas (EK, Euratom) Nr. 58/97 4., 8. un 9. pantā minēto provizorisko rezultātu apkopošanai ir noteikts datu sērijās šīs regulas pielikumā.
2. pants
1. Dalībvalstis izveido šīs datu sērijas par 1999. pārskata gadu un turpmākiem gadiem.
2. Dalībvalstis arī izveido šīs datu sērijas par 1995., 1996., 1997. un 1998. pārskata gadu, ja tas atbilst attiecīgās valsts praksei.
3. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 17. decembrī

Labels: 4
19